**3o Δημοτικό Σχολείο Προσοτσάνης**

**Πληρ.: Τσορτανίδης Χαράλαμπος**

**Τηλ. 2522021115**

**ΥΠΗΡΕΣΙΑΚΟ ΣΗΜΕΙΩΜΑ**

1ο Βραβείο στο 3ο Δημοτικό Σχολείο Προσοτσάνης, στον 6ο Διαγωνισμό για τον Ποντιακό Ελληνισμό 2021-22, για το διήγημά μας "ΑΦΗΣΑ ΠΙΣΩ ΤΗΝ ΚΑΡΔΙΑ ΜΟΥ"!!!

"Η μνήμη είναι πάντα χρέος" κατά τον Άγγελο Τερζάκη...

"Προ γόων δε μνάστις" ("Η μνήμη αντικαθιστά τα δάκρυα") κατά τον Σιμωνίδη τον Κείο...

Η γενοκτονία των Ποντίων και ο ξεριζωμός από τις πατρογονικές τους εστίες στη Μικρά Ασία, είναι δύο από τις μελανότερες σελίδες της παγκόσμιας ιστορίας. Είναι δύο μεγάλες καταστροφές που πλήγωσαν βαθύτατα το ελληνικό έθνος αλλά και τον παγκόσμιο πολιτισμό και δεν πρέπει ποτέ να ξεχαστούν.

Τιμώντας τη συγκεκριμένη υποχρέωσή μας, συμμετείχαμε ως σχολείο και τούτη τη σχολική χρονιά στον 6ο Πανελλήνιο Διαγωνισμό/Εκπαιδευτικό Πρόγραμμα "Ποντιακός Ελληνισμός, μνήμες και όνειρα, παρελθόν, παρόν και μέλλον", στην κατηγορία "Διηγήματα".

Εκπρόσωποί μας ήταν οι μαθητές και οι μαθήτριές μας των τάξεων Ε2΄ και Β΄ με τις δασκάλες τους, αντίστοιχα, κ.κ. Στέλλα Ψωμά και Σταυρούλα Βασιλειάδου.

Στο διαγωνισμό συμμετείχαν συνολικά 136 σχολεία, 350 εκπαιδευτικοί και 7000 μαθητές/τριες με 110 μαθητικές δημιουργίες σε διάφορες κατηγορίες (εφημερίδες, τραγούδια, ταινίες, διηγήματα, εικαστικά έργα, ιστοσελίδες...).

Η προσπάθειά μας αναγνωρίστηκε. **Κερδίσαμε το 1ο Βραβείο στην κατηγορία μας**!!!

Στο σύνδεσμο που ακολουθεί μπορεί κανείς να διαβάσει το εικονογραφημένο από τα ίδια τα παιδιά διήγημά μας και να ακούσει (play κάτω από το βιβλίο μας) τις φωνούλες τους να το αφηγούνται...

[**https://www.storyjumper.com/book/read/130555372/----#**](https://www.storyjumper.com/book/read/130555372/----)

Προσοτσάνη 23/5/2022

Ο Δ/ντής του 3ου Δημ. Σχολείου Προσοτσάνης

Τσορτανίδης Χαράλαμπος